# Baktakék

### A Wikipédiából, a szabad lexikonból.

Koordináták: é. sz. 48.36765° k. h. 21.02830°

Baktakék

| Baktakék címere

Régió | Észak-Magyarország
Megye | Borsod-Abaúj-Zemplén
Kistérség | Encsi
Rang | község
Terület | 18,79 km²
Népesség

- Összesen: 738 fő (2001)
- Népsűrűség: 39,28 fő/km²

Irányítószám | 3836
Körzethívószám | 46
Térkép é. sz. 48.36765° k. h. 21.02830° | Település Mo. térképén

Baktakék település Borsod-Abaúj-Zemplén megyében, Miskolctól 40 kilométerre északkeletre.

## [szerkesztés] Fekvése és földrajza

Baktakék Borsod-Abaúj-Zemplén megyében, a Szárazvölgy közepén fekszik, a Cserehát központi községe. A Csereháti dombvidék az Északi-középhegység tájai közé tartozik, beékelődve az Észak-borsodi-karszthegység és a Hernád folyó völgye közé. A falu egy része dombos terület. Négy irányból fut rajta keresztül a közlekedési útvonal.

A számtalan patak és csermely közül, melyek a Hernádba ömlenek, a települést a Vasonca patak szeli át. A dombság legnagyobb részét szántóföldek borítják. A leggyakoribb védett növény a macskahere. Sokfelé megtalálható a tájidegen akác, valamint a hagyásfák gyakoriak. A ragadozó madarak közül mindennapos vendég az egerészölyv. Gyakori az őz, a vaddisznó, a róka előfordulása. A vidék sok lepkefajnak is otthont ad.

## [szerkesztés] Története

Baktakék Bakta és Szárazkék település egyesítéséből jött létre 1950-ben, ekkor még Bakta volt a neve, egy évvel később változott Baktakékre. A településen még ma is gyakran használják a Bakta és a Kék nevet. Bakta a Gagyvendégi elágazásig tart.

A településen egy református és egy híres késő barokk görög katolikus templom (1816–1820) található, 17–18. századi, Galíciából származó ikonokkal és körmeneti kereszttel. Utóbbiban időnként római katolikus istentiszteleteket is tartanak. Ezen kívül a községnek van polgármesteri hivatala, óvodája, általános iskolája (Körzeti Általános Iskola) melynek tanulói elsősorban sok nehézséggel küzdő, halmozottan hátrányos helyzetűek.

A községnek saját orvosi és fogorvosi rendelője és művelődési háza is van, melyben régebben mozi működött, valamint van egy jól felszerelt, kb. 15 ezer kötetes könyvtára is. Két vegyesbolt és három italbolt szolgálja ki a lakosokat, ezen kívül mozgó árusítás keretében is lehet friss péksüteményt beszerezni.

A települést jelenleg az elöregedés veszélye fenyegeti, mindössze 900 lakosa van. A munkahelyek száma meglehetősen kevés, az egykor számos lehetőséget kínáló Termelő Szövetkezet több mint tíz éve ment tönkre. Az utóbbi években létesült egy sócsomagolóüzem és két szikvízüzem, amelyek enyhítik a munkahely hiány okozta problémákat.

Nemrég elkészült egy víztározó, amely újabb munkalehetőségeket kínál, funkcióját tekintve pedig a környező földeken több hektárra telepített gyümölcsösöket fogja szolgálni.

Található még itt egy öregek otthona, szociális családgondozó, egy óvoda, meg két vegyesbolt. A Hírkó bolt az nem csak bolt, hanem kocsma is. Ez az egyik kocsma a településen. a másik Baktán található, az encsi kanyarnál. Kisebb forrás is található Baktán a kocsmával szemben lefelé lévő úton. A sócsomagoló üzem is megszűnt. Először cipőáruház lett a helyén, majd bútorokat tartottak ott. de végül teljesen megszüntették.

## [szerkesztés] Környező települések

Alsógagy (4 km), Beret (4 km), Fancsal (3 km), Abaújlak-Szanticska (kb. 7 km), a legközelebbi város: Encs (kb. 10 km).

## [szerkesztés] Források

Takács-Kovács: Baktakék története (2000)

## [szerkesztés] Külső hivatkozások

- Baktakék a Vendégvárón
- Légi felvétel Baktakékről
- Baktakék templomai
- Iskolaotthon a Csereháton
- Információk
- Baktakék helye a térképen (1)
- Baktakék helye a térképen (2)

A lap eredeti címe "http://hu.wikipedia.org../../../b/a/k/Baktak%C3%A9k.html"

Kategória: Borsod-Abaúj-Zemplén megye települései

##### Views

- Szócikk
- Vitalap
- Aktuális változat

##### Keresés